Eile avaldas Arco Vara oma pressiteates, et otsustab klientidelt lisaraha küsimisest siiski loobuda ja võtab AS Kolde arendatavate Helme 13 korterelamute ehitushindade tõusust tingitud kahjud  enda kanda. Seda avalikkuse pahameele survel tehtud otsust pidasid ainuõigeks peale ostjate ka mitmed suured arendusfirmad, kes samuti ehitushinna tõusu tingimustes tegutsedes polnud kätt ostja rahakotti sirutanud. Küll aga on erinevate põhjendustega tõstnud kinnisvarabuumi ajal korterite hindu mitmed väiksemad arendusfirmad.